रेलवे की कार्यप्रणाली से नाराज सांसद संजय जायसवाल ने गुस्से में फेसबुक पर पोस्ट लिखी है. पोस्ट में उन्होंने कहा है - ''रेल को अफसरशाही नष्ट करने पर तुली हुई है. रेल दुर्घटना न हो इसलिए लाइन ठीक करने के नाम पर सभी ट्रेनें लेट चलने लगीं. जैसे इतना काफी नहीं था, अब अचानक सूचना मिली कि तीन दिसंबर से सत्याग्रह एक्सप्रेस को कैंसिल किया जा रहा है. जो कभी रेल में यात्रा ही नहीं किए वे सब अब रेल के मालिक हैं. जब मैंने डीआरएम को फोन किया तो वे कहते हैं कि उन्हें भी यह सूचना अखबार से मिली है.''